nibzard/narodne-novine-full-text-markdown huggingface dataset:
## Rješenje kojim se društvu Zagorje Gaj d.o.o. za zastupanje u osiguranju izdaje dozvola za obavljanje poslova zastupanja u osiguranju

### NN 47/2011 (26.4.2011.), Rješenje kojim se društvu Zagorje Gaj d.o.o. za zastupanje u osiguranju izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1080

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Zdravka Hršaka iz Mihaljekovog Jarka, Mihaljekov Jarek 26 A, za izdavanje dozvole za obavljanje poslova zastupanja u osiguranju društvu Zagorje Gaj d.o.o. za zastupanje u osiguranju, Mihaljekov Jarek, Mihaljekov Jarek 26 A, na sjednici održanoj 14. travnja 2011. donijela je

RJEŠENJE

I. Društvu Zagorje Gaj d.o.o. za zastupanje u osiguranju, Mihaljekov Jarek, Mihaljekov Jarek 26 A, izdaje se dozvola za obavljanje poslova zastupanja u osiguranju.

II. Društvo Zagorje Gaj d.o.o. za zastupanje u osiguranju, Mihaljekov Jarek, Mihaljekov Jarek 26 A, dužno je u roku od tri dana od dana primitka rješenja o upisu osnivanja u sudski registar trgovačkog suda dostaviti Hrvatskoj agenciji za nadzor financijskih usluga presliku rješenja o upisu osnivanja društva.

III. Izreka ovog rješenja objavit će se u »Narodnim novinama«.

Klasa: UP/I-453-02/11-37/23
Urbroj: 326-112-11-3
Zagreb, 14. travnja 2011.

Zamjenik predsjednika Uprave
Željko Kopčić, v. r.

Rješenje, NN 47/2011-1080
## Rješenje kojim se utvrđuje da je društvu Patron d.o.o. za zastupanje u osiguranju, Split, prestala važiti dozvola za obavljanje poslova zastupanja u osiguranju

### NN 47/2011 (26.4.2011.), Rješenje kojim se utvrđuje da je društvu Patron d.o.o. za zastupanje u osiguranju, Split, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1081

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, na temelju obavijesti društva Patron d.o.o. za zastupanje u osiguranju u likvidaciji, Split, Tolstojeva 4, na sjednici održanoj 14. travnja 2011. donijela je

RJEŠENJE

I. Utvrđuje se da je 15. veljače 2011. godine društvu Patron d.o.o. za zastupanje u osiguranju, Split, Tolstojeva 4, prestala važiti dozvola za obavljanje poslova zastupanja u osiguranju izdana rješenjem Hrvatske agencije za nadzor financijskih usluga klasa: UP/I-453-06/06-03/57, urbroj: 326-112-06-2, dana 14. prosinca 2006. godine.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/24
Urbroj: 326-112-11-1
Zagreb, 14. travnja 2011.

Zamjenik predsjednika Uprave
Željko Kopčić, v. r.

Rješenje, NN 47/2011-1081
## Rješenje kojim se utvrđuje da je prestala važiti dozvola za obavljanje poslova zastupanja u osiguranju društvu Croatia-Broker d.o.o. za zastupanje u osiguranju, Prelog

### NN 47/2011 (26.4.2011.), Rješenje kojim se utvrđuje da je prestala važiti dozvola za obavljanje poslova zastupanja u osiguranju društvu Croatia-Broker d.o.o. za zastupanje u osiguranju, Prelog

HRVATSKA AGENCIJA ZA NADZOR FINANCIJSKIH USLUGA

1082

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, na temelju obavijesti društva Croatia-Broker d.o.o. za zastupanje u osiguranju, Prelog, Trg Svetog Florijana 20, na sjednici održanoj 14. travnja 2011. donijela je

RJEŠENJE

I. Utvrđuje se da je prestala važiti dozvola za obavljanje poslova zastupanja u osiguranju izdana rješenjem Hrvatske agencije za nadzor financijskih usluga klasa: UP/I-453-06/06-03/253, urbroj: 326-112-06-2, dana 21. prosinca 2006. godine društvu Croatia-Broker d.o.o. za zastupanje u osiguranju, Prelog, Trg Svetog Florijana 20.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/25
Urbroj: 326-112-11-1
Zagreb, 14. travnja 2011.

Zamjenik predsjednika Uprave
Željko Kopčić, v. r.

Rješenje, NN 47/2011-1082
## Pravilnik o izmjenama i dopunama Pravilnika o jednostavnim građevinama i radovima

### NN 48/2011 (27.4.2011.), Pravilnik o izmjenama i dopunama Pravilnika o jednostavnim građevinama i radovima

MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

1086

Na temelju članka 104. i članka 209. stavka 5. Zakona o prostornom uređenju i gradnji (»Narodne novine«, br. 76/07 i 38/09) ministar zaštite okoliša, prostornog uređenja i graditeljstva donosi

PRAVILNIK

O IZMJENAMA I DOPUNAMA PRAVILNIKA O JEDNOSTAVNIM GRAĐEVINAMA I RADOVIMA

Članak 1.

U Pravilniku o jednostavnim građevinama i radovima (»Narodne novine«, br. 21/09, 57/10 i 126/10) u članku 2. podstavku 1. alineja 5. mijenja se i glasi:

»– solarni kolektor i fotonaponske ćelije;«.

Podstavak 3. mijenja se i glasi:

»3. Ograda visine do 1,6 m i potporni zid visine do 1,0 m, mjereno od najnižeg dijela konačno zaravnanog i uređenog terena uz ogradu odnosno zid do najviše točke ograde odnosno zida;«.

U podstavku 16. u alineji 3. na kraju rečenice umjesto točke zareza stavlja se zarez.

U podstavku 16. iza alineje 3. dodaje se alineja 4. koja glasi:

»– plastenik, odnosno staklenik iz alineje 2. i 3. ovoga podstavka s razvodom sustava za navodnjavanje, toplovodnog ili toplozračnog grijanja, niskonaponske električne instalacije te instalacije plina, uključivo priključak na postojeću građevinu za opskrbu vodom, plinom i električnom energijom, pripremu tople vode ili toplog zraka, pripremu mješavine hranjive otopine ili skladištenje CO2, za kojeg je izdano rješenje iz članka 196. Zakona o prostornom uređenju i gradnji.«.

U podstavku 19. umjesto točke na kraju rečenice stavlja se točka zarez.

U podstavku 20. na kraju rečenice stavlja se točka zarez.

Iza podstavka 20. dodaju se podstavci 21. i 22. koji glase:

»21. Antenski stup elektroničke komunikacijske infrastrukture mobilnog operatera za koji je doneseno rješenje o tipskom projektu na temelju članka 196. Zakona o prostornom uređenju i gradnji, osim ako njegovo građenje nije protivno dokumentu prostornog uređenja;

22. Zamjenski informacijski stup oglasne površine veće od
12 m² za koji je doneseno rješenje o tipskom projektu na temelju članka 196. Zakona o prostornom uređenju i gradnji.«.

Članak 2.

U Pravilniku o izmjenama i dopunama Pravilnika o jednostavnim građevinama i radovima (»Narodne novine«, br. 126/10) u članku 1. riječi: »točka 20. koja« zamjenjuju se riječima: »podstavak 20. koji«.

Članak 3.

Postojeća građevina koja se na temelju propisa o otpadu do dana stupanja na snagu ovoga Pravilnika koristi za skladištenje i/ili skupljanje određene vrste otpada smatra se građevinom namijenjenom za obavljanje djelatnosti skladištenja i/ili skupljanja istog otpada.

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 360-01/11-04/10
Urbroj: 531-01-11-1
Zagreb, 21. travnja 2011.

Ministar
Branko Bačić, dipl. ing., v. r.

Pravilnik, NN 48/2011-1086
## Pravilnik o izmjeni Pravilnika o načinu prijavljivanja i odjavljivanja te stjecanju statusa osigurane osobe u obveznom zdravstvenom osiguranju

### NN 48/2011 (27.4.2011.), Pravilnik o izmjeni Pravilnika o načinu prijavljivanja i odjavljivanja te stjecanju statusa osigurane osobe u obveznom zdravstvenom osiguranju

HRVATSKI ZAVOD ZA ZDRAVSTVENO OSIGURANJE

1088

Na osnovi članka 104. stavka 2., te članka 106. stavka 4. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10. i 139/10.), članka 4. stavka 4. Pravilnika o pravima, uvjetima i načinu ostvarivanja prava iz obveznog zdravstvenog osiguranja (»Narodne novine« broj 67/09., 116/09., 4/10., 13/10., 88/10., 131/10., 1/11. i 16/11.) i članka 26. točke 2. i 3. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.), Upravno vijeće Hrvatskog zavoda za zdravstveno osiguranje na 20. sjednici održanoj 31. ožujka 2011. godine donijelo je

PRAVILNIK

O IZMJENI PRAVILNIKA O NAČINU PRIJAVLJIVANJA I ODJAVLJIVANJA TE STJECANJU STATUSA OSIGURANE OSOBE U OBVEZNOM ZDRAVSTVENOM OSIGURANJU

Članak 1.

U Pravilniku o načinu prijavljivanja i odjavljivanja, te stjecanju statusa osigurane osobe u obveznom zdravstvenom osiguranju (»Narodne novine« broj 31/07., 56/07., 96/07., 130/07., 33/08., 91/09., 4/10., 69/10., i 1/11.) u članku 11. stavak 2. briše se.

Članak 2.

U članku 6., članku 7. stavku 1., članku 13. stavku 2. i članku 15. stavku 1., brojka: »15« zamjenjuje se brojkom: »8«.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/11-01/37

Urbroj: 338-01-01-11-1

Zagreb, 31. ožujka 2011.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Pravilnik, NN 48/2011-1088
## Pravilnik o izmjenama i dopunama Pravilnika o ovlastima i načinu rada kontrolora Hrvatskog zavoda za zdravstveno osiguranje

### NN 48/2011 (27.4.2011.), Pravilnik o izmjenama i dopunama Pravilnika o ovlastima i načinu rada kontrolora Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1089

Na osnovi odredbe članka 33. stavka 5. i članka 80. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10. i 139/10.), članka 26. točke 21. i članka 28. stavka 1. točke 3. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.), Upravno vijeće Hrvatskog zavoda za zdravstveno osiguranje na 20. sjednici održanoj 31. ožujka 2011. godine donijelo je

PRAVILNIK

O IZMJENAMA I DOPUNAMA PRAVILNIKA O OVLASTIMA I NAČINU RADA KONTROLORA HRVATSKOG ZAVODA ZA ZDRAVSTVENO OSIGURANJE

Članak 1.

U Pravilniku o ovlastima i načinu rada kontrolora Hrvatskog zavoda za zdravstveno osiguranje (»Narodne novine« broj 59/09.) u članku 3. u stavku 1. riječi: »u skladu s posebnim ovlastima ravnatelja Zavoda (u daljnjem tekst: ovlašteni kontrolori Zavoda)« zamjenjuju se riječima: »iz Službe Direkcije Zavoda nadležne za provođenje nadzora i kontrole 8 u daljnjem tekstu: Služba za kontrolu)«.

U stavku 2. riječi: »ovlašteni kontrolori Zavoda« zamjenjuju se riječima: »kontrolori iz Službe za kontrolu«.

Članak 2.

U članku 5. stavku 2. riječi: »ovlaštenih kontrolora Zavoda« zamjenjuju se riječima: »kontrolori iz Službe za kontrolu«.

Članak 3.

U članku 10. stavku 4. riječ: »stomatologije« zamjenjuje se riječima: »dentalne medicine«.

Članak 4.

Podnaslov ispred članka 19. mijenja se i glasi: »3. Kontrolori iz Službe za kontrolu«, a u članku 19. stavku 1. riječi: »Ovlašteni kontrolori« zamjenjuju se riječima: »Kontrolori iz Službe za kontrolu«.

Članak 5.

Članak 27. briše se.

Članak 6.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/11-01/38
Urbroj: 338-01-01-11-1
Zagreb, 31. ožujka 2011.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Pravilnik, NN 48/2011-1089
## Dopuna Liste izmiritelja Centra za mirenje pri Hrvatskoj gospodarskoj komori

### NN 48/2011 (27.4.2011.), Dopuna Liste izmiritelja Centra za mirenje pri Hrvatskoj gospodarskoj komori

HRVATSKA GOSPODARSKA KOMORA

1090

Na temelju članka 2. stavka 4. Pravilnika o mirenju (»Narodne novine« broj 140/2009) na prijedlog predsjednika Centra za mirenje pri Hrvatskoj gospodarskoj komori, Upravni odbor Hrvatske gospodarske komore na sjednici održanoj 14. travnja. 2011. potvrdio je

DOPUNU LISTE IZMIRITELJA

CENTRA ZA MIRENJE PRI HRVATSKOJ GOSPODARSKOJ KOMORI

U Listi izmiritelja Centra za mirenje pri Hrvatskoj gospodarskoj komori od 15. ožujka 2010. godine (»Narodne novine« broj 34/2010), na kraju Liste iza broja 130 dodaje se:

Izmiritelji za sporove u vezi s primjenom Zakona o potrošačkom kreditiranju, Zakona o platnom prometu i Zakona o kreditnim institucijama.

131. Andrassy Branka, dipl. iur., A Štedna banka malog poduzetništva d.d., Radnička cesta 45, Zagreb

132. Bićanić Đurđa, dipl. iur., Croatia banka d.d., Jurja Neidhardta 5, Zagreb

133. Duljković Marija, dipl. oec., Stalni sudski vještak za financije, računovodstvo i bankarstvo, Lj. Šram 10, Zagreb

134. Galjan Vesna, dipl. oec., Privredna banka Zagreb, Račkoga 6, Zagreb

135. Goreta Mirko, dipl. iur., Jadranska banka d.d., A. Starčevića 4, Šibenik

136. Gregurić Matić Jasminka, dipl. iur., Croatia banka d.d., Kvaternikov trg 9, Zagreb

137. Hanušić Jasminka, dipl. iur., Erste & Steirmärkische Bank d.d., Ivana Lučića 2, Zagreb

138. Rupnik Zdenko, dipl. ing. elektrotehnike, Privredna banka Zagreb, Radnička 42, Zagreb

139. Samardžić Nada, dipl. iur., Slatinska banka d.d., Vladimira Nazora 2, Slatina

140. Topić Marko, dipl. iur., Hrvatska banka za obnovu i razvitak, Ludbreška 22, Zagreb

141. Žitnik Ivana, dipl. iur., Hypo-Alpe-Adria Bank d.d., Slavonska avenija 6, Zagreb.

Klasa: 960-03/11-01/70
Urbroj: 311-17/01-11-02
Zagreb, 1. travnja 2011.

Predsjednik
Nadan Vidošević, v. r.

Ostalo, NN 48/2011-1090
## Ispravak Pravilnika o izmjenama i dopunama Pravilnika o standardima i normativnima pravima na zdravstvenu zaštitu iz obveznog zdravstvenog osiguranja

### NN 48/2011 (27.4.2011.), Ispravak Pravilnika o izmjenama i dopunama Pravilnika o standardima i normativnima pravima na zdravstvenu zaštitu iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1092

U »Narodnim novinama« broj 6/11. od 14. siječnja 2011. godine objavljen je Pravilnik o izmjenama i dopunama Pravilnika o standardima i normativima prava na zdravstvenu zaštitu iz obveznog zdravstvenog osiguranja, te molimo da u jednom od sljedećih brojeva »Narodnih novina« objavite ispravak rečenog akata kako je navedeno

ISPRAVAK

PRAVILNIKA O IZMJENAMA I DOPUNAMA PRAVILNIKA O STANDARDIMA I NORMATIVIMA PRAVIMA NA ZDRAVSTVENU ZAŠTITU IZ OBVEZNOG ZDRAVSTVENOG OSIGURANJA

U Pravilniku o izmjenama i dopunama Pravilnika o standardnima i normativima pravima na zdravstvenu zaštitu iz obveznog zdravstvenog osiguranja (»Narodne novine«, broj 6/11.), u članku 3. u tablici pod rednim brojem 18. u stupcu 3 umjesto teksta: »25.000\*\*\*\*\*« treba stajati tekst: »najmanje 25.000\*\*\*\*\*«.

Klasa: 500-07/10-01/4

Urbroj: 338-01-02-11-405

Zagreb, 18. travnja 2011.

Ravnatelj
Tihomir Strizrep, dr. med., v. r.

Ostalo, NN 48/2011-1092
## Zakon o izmjenama Zakona o Državnom inspektoratu

### NN 49/2011 (29.4.2011.), Zakon o izmjenama Zakona o Državnom inspektoratu

HRVATSKI SABOR

1094

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O DRŽAVNOM INSPEKTORATU

Proglašavam Zakon o izmjenama Zakona o Državnom inspektoratu, koji je Hrvatski sabor donio na sjednici 15. travnja 2011. godine.

Klasa: 011-01/11-01/60

Urbroj: 71-05-03/1-11-2

Zagreb, 20. travnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA ZAKONA O DRŽAVNOM INSPEKTORATU

Članak 1.

U Zakonu o Državnom inspektoratu (»Narodne novine«, br. 116/08. i 123/08.) u članku 23. stavak 1. mijenja se i glasi:

»(1) Za rudarskog inspektora može se postaviti osoba koja pored zakonom utvrđenih uvjeta za prijam u državnu službu ima sveučilišni diplomski studij ili diplomski specijalistički stručni studij:

– za nadzor propisa koji se odnose na istraživanje i eksploataciju čvrstih mineralnih sirovina, rudarske struke,

– za nadzor propisa koji se odnose na istraživanje i eksploataciju nafte, prirodnog plina i voda, rudarsko-naftne struke,

– za nadzor propisa koji se odnose na elektroenergetska postrojenja i uređaje pri istraživanju i eksploataciji mineralnih sirovina, elektrotehničke struke

i ispunjava poseban uvjet, najmanje jedna godina radnog iskustva u struci i položen državni stručni ispit za rudarskog inspektora.«.

Članak 2.

U članku 27. stavci 5. i 6. brišu se.

Članak 3.

U članku 33. stavci 2. i 3. brišu se.

Dosadašnji stavak 4. i stavak 5. postaju stavak 2. i stavak 3.

Članak 4.

U članku 37. stavak 2. briše se.

Članak 5.

Članak 43. briše se.

Članak 6.

Članak 44. briše se.

Članak 7.

Članak 45. briše se.

Članak 8.

U članku 48. stavak 1. mijenja se i glasi:

»(1) Inspektor je dužan utvrditi iznos imovinske koristi ostvarene kaznenim djelom i prekršajem.«.

Stavak 3. briše se.

Članak 9.

U članku 49. iza riječi: »upravnom postupku« umjesto zareza stavlja se točka, a riječi: »ako ovim Zakonom pojedina pitanja nisu drukčije uređena.« brišu se.

Članak 10.

U članku 50. stavak 1. briše se.

U stavku 2. oznaka stavka: »(2)« briše se.

Članak 11.

U članku 55. stavak 7. briše se.

Članak 12.

U članku 58. stavci 4. i 6. brišu se.

Dosadašnji stavak 5. postaje stavak 4.

Članak 13.

Naslov ispred članka 60. »Rudarski inspektor i inspektor opreme pod tlakom« i članak 60. brišu se.

Članak 14.

U članku 64. stavak 5. briše se.

Dosadašnji stavak 6. postaje stavak 5.

Članak 15.

U članku 66. stavku 1. riječ: »i« zamjenjuje se s riječima: »i/ili«.

Članak 16.

Ovaj Zakon stupa na snagu osmoga dana od dana objave u »Narodnim novinama«.

Klasa: 023-03/11-01/05

Zagreb, 15. travnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 49/2011-1094
## Zakon o izmjenama Zakona o obveznom zdravstvenom osiguranju

### NN 49/2011 (29.4.2011.), Zakon o izmjenama Zakona o obveznom zdravstvenom osiguranju

HRVATSKI SABOR

1097

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O OBVEZNOM ZDRAVSTVENOM OSIGURANJU

Proglašavam Zakon o izmjenama Zakona o obveznom zdravstvenom osiguranju, koji je Hrvatski sabor donio na sjednici 15. travnja 2011. godine.

Klasa: 011-01/11-01/63

Urbroj: 71-05-03/1-11-2

Zagreb, 20. travnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA ZAKONA O OBVEZNOM ZDRAVSTVENOM OSIGURANJU

Članak 1.

U Zakonu o obveznom zdravstvenom osiguranju (»Narodne novine«, br. 150/08., 94/09., 153/09., 71/10. i 139/10.) u članku 16. stavku 4. brojka: »0,45« zamjenjuje se brojkom: »0,30«.

Članak 2.

U članku 26. točki 7. riječi: »iz članka 15. stavka 2. i 3. Zakona« zamjenjuju se riječima: »sukladno propisima«.

Članak 3.

Članak 34. mijenja se i glasi:

»Osiguranik koji je nezadovoljan ocjenom izabranog doktora medicine primarne zdravstvene zaštite o pravu na korištenje bolovanja ima pravo uložiti prigovor Zavodu.

Zavod je obvezan u roku od 15 dana od dana podnošenja prigovora iz stavka 1. ovoga članka izdati osiguraniku obavijest u pisanom obliku o načinu i postupku ostvarivanja prava po prigovoru.

Osiguranik nezadovoljan obaviješću iz stavka 2. ovoga članka može pokrenuti upravni spor.«.

Članak 4.

U članku 35. stavku 2. riječi: »konačnim rješenjem nadležnog tijela mirovinskog osiguranja utvrđena invalidnost osiguranika« zamjenjuju se riječima: »izvršnim rješenjem nadležnog tijela mirovinskog osiguranja odlučeno o pravu na invalidsku mirovinu, odnosno o pravu na profesionalnu rehabilitaciju«.

Članak 5.

U članku 38. stavku 3. riječi: »konačnim rješenjem nadležnog tijela mirovinskog osiguranja ne bude utvrđena invalidnost« zamjenjuju se riječima: »izvršnim rješenjem nadležnog tijela mirovinskog osiguranja nije odlučeno o pravu na invalidsku mirovinu, odnosno o pravu na profesionalnu rehabilitaciju«.

Članak 6.

U članku 60. stavku 2. riječi: »sukladno svom općem aktu« brišu se.

Članak 7.

Članak 107. mijenja se i glasi:

»U postupcima o pravima iz obveznog zdravstvenog osiguranja odlučuje Zavod primjenjujući odredbe Zakona o općem upravnom postupku.«.

Članak 8.

U članku 108. stavak 2. mijenja se i glasi:

»Protiv drugostupanjskog rješenja Zavoda nije dopuštena žalba, već se protiv njega može pokrenuti upravni spor.«

Članak 9.

U članku 109. stavak 2. briše se.

Članak 10.

Članak 111. briše se.

Članak 11.

Ovaj Zakon stupa na snagu osmoga dana od dana objave u »Narodnim novinama«.

Klasa: 500-01/11-01/02

Zagreb, 15. travnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 49/2011-1097
## Zakon o izmjeni Zakona o upravnim pristojbama u području prava intelektualnog vlasništva

### NN 49/2011 (29.4.2011.), Zakon o izmjeni Zakona o upravnim pristojbama u području prava intelektualnog vlasništva

HRVATSKI SABOR

1098

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O UPRAVNIM PRISTOJBAMA U PODRUČJU PRAVA INTELEKTUALNOG VLASNIŠTVA

Proglašavam Zakon o izmjeni Zakona o upravnim pristojbama u području prava intelektualnog vlasništva, koji je Hrvatski sabor donio na sjednici 15. travnja 2011. godine.

Klasa: 011-01/11-01/64

Urbroj: 71-05-03/1-11-2

Zagreb, 20. travnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENI ZAKONA O UPRAVNIM PRISTOJBAMA U PODRUČJU PRAVA INTELEKTUALNOG VLASNIŠTVA

Članak 1.

U Zakonu o upravnim pristojbama u području prava intelektualnog vlasništva (»Narodne novine«, br. 64/00., 160/04., 62/08. i 30/09.) članak 6. mijenja se i glasi:

»Ako pristojba u postupcima za priznanje patenata, kao i u drugim postupcima glede zaštite izuma, nije plaćena u trenutku podnošenja podneska ili nije plaćena u propisanom iznosu, Zavod zaključkom nalaže stranci da u roku od dva mjeseca od dana primitka zaključka plati propisanu pristojbu i pristojbu za opomenu.

Ako pristojba za prosljeđivanje prijave žiga ili dizajna Zajednice nije plaćena u trenutku podnošenja podneska ili nije plaćena u propisanom iznosu, Zavod zaključkom nalaže stranci da u roku od 7 dana od dana primitka zaključka plati propisanu pristojbu i pristojbu za opomenu.

U svim ostalim slučajevima, ako upravna pristojba nije plaćena u trenutku podnošenja podneska ili nije plaćena u propisanom iznosu, Zavod zaključkom nalaže stranci da u roku od 30 dana od dana primitka zaključka plati propisanu pristojbu i pristojbu za opomenu.

Ako stranka uplati pristojbu prema zaključku Zavoda smatra se da je pristojba uredno plaćena od početka.

Ako stranka ne uplati pristojbu po zaključku Zavoda, odnosno, ako ne uplati pristojbu u roku propisanom u stavku od 1. do 3. ovoga članka podnesak se rješenjem odbacuje.«.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 412-01/11-01/01

Zagreb, 15. travnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 49/2011-1098
## Zakon o izmjenama Zakona o zastupanju u području prava industrijskog vlasništva

### NN 49/2011 (29.4.2011.), Zakon o izmjenama Zakona o zastupanju u području prava industrijskog vlasništva

HRVATSKI SABOR

1099

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O ZASTUPANJU U PODRUČJU PRAVA INDUSTRIJSKOG VLASNIŠTVA

Proglašavam Zakon o izmjenama Zakona o zastupanju u području prava industrijskog vlasništva, koji je Hrvatski sabor donio na sjednici 15. travnja 2011. godine.

Klasa: 011-01/11-01/65

Urbroj: 71-05-03/1-11-2

Zagreb, 20. travnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA ZAKONA O ZASTUPANJU U PODRUČJU PRAVA INDUSTRIJSKOG VLASNIŠTVA

Članak 1.

U Zakonu o zastupanju u području prava industrijskog vlasništva (»Narodne novine«, br. 54/05.) u članku 7. stavak 6. mijenja se i glasi:

»(6) Osobi koja u podnesku koji je podnijela Zavodu tvrdi da je opunomoćeni zastupnik stranke, a Zavod u vrijeme primitka podneska ne posjeduje propisanu punomoć, Zavod će zaključkom naložiti da u roku od dva mjeseca od dana primitka zaključka dostavi urednu punomoć. Ako osoba u tom roku ne postupi po zaključku Zavoda, navedeni podnesak rješenjem se odbacuje.«.

Članak 2.

U članku 10. stavku 2. riječi: »pozvati podnositelja« zamjenjuju se riječima: »zaključkom naložiti podnositelju«, a riječ: »poziva« zamjenjuje se riječju: »zaključka«.

U stavku 3. riječ: »pozivu« zamjenjuje se riječju: »zaključku«, a riječ: »zaključak« zamjenjuje se riječju: »rješenje«.

Članak 3.

U članku 11. stavak 2. briše se.

Dosadašnji stavak 3. postaje stavak 2.

Članak 4.

U članku 15. stavku 3. riječ: »zaključkom« zamjenjuje se riječju: »rješenjem«.

Članak 5.

Ovaj Zakon stupa na snagu osmoga dana od dana objave u »Narodnim novinama«.

Klasa: 941-06/11-01/01

Zagreb, 15. travnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 49/2011-1099
## Zakon o izmjenama Zakona o zaštiti topografija poluvodičkih proizvoda

### NN 49/2011 (29.4.2011.), Zakon o izmjenama Zakona o zaštiti topografija poluvodičkih proizvoda

HRVATSKI SABOR

1102

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O ZAŠTITI TOPOGRAFIJA POLUVODIČKIH PROIZVODA

Proglašavam Zakon o izmjenama Zakona o zaštiti topografija poluvodičkih proizvoda, koji je Hrvatski sabor donio na sjednici 15. travnja 2011. godine.

Klasa: 011-01/11-01/68

Urbroj: 71-05-03/1-11-2

Zagreb, 20. travnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA ZAKONA O ZAŠTITI TOPOGRAFIJA POLUVODIČKIH PROIZVODA

Članak 1.

U Zakonu o zaštiti topografija poluvodičkih proizvoda (»Narodne novine«, br. 173/03. i 76/07.) u članku 6. stavku 2. riječi: »upravnih akata« zamjenjuju se riječju: »rješenja«.

Stavak 3. briše se.

U dosadašnjem stavku 4., koji postaje stavak 3., riječi: »upravnih akata« zamjenjuju se riječju: »rješenja«.

Članak 2.

U članku 9. stavku 2. riječi: »pozvati podnositelja« zamjenjuju se riječima: »zaključkom naložiti podnositelju«.

U stavku 4. riječ: »zaključkom« zamjenjuje se riječju: »rješenjem«.

Članak 3.

U članku 12. stavku 1. druga rečenica briše se.

U stavku 2. druga rečenica briše se.

Članak 4.

Ovaj Zakon stupa na snagu osmoga dana od dana objave u »Narodnim novinama«.

Klasa: 381-01/11-01/01

Zagreb, 15. travnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 49/2011-1102
## Zakon o izmjenama i dopuni Zakona o oznakama zemljopisnog podrijetla i oznakama izvornosti proizvoda i usluga

### NN 49/2011 (29.4.2011.), Zakon o izmjenama i dopuni Zakona o oznakama zemljopisnog podrijetla i oznakama izvornosti proizvoda i usluga

HRVATSKI SABOR

1103

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O OZNAKAMA ZEMLJOPISNOG PODRIJETLA I OZNAKAMA IZVORNOSTI PROIZVODA I USLUGA

Proglašavam Zakon o izmjenama i dopuni Zakona o oznakama zemljopisnog podrijetla i oznakama izvornosti proizvoda i usluga, koji je Hrvatski sabor donio na sjednici 15. travnja 2011. godine.

Klasa: 011-01/11-01/69

Urbroj: 71-05-03/1-11-2

Zagreb, 20. travnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA I DOPUNI ZAKONA O OZNAKAMA ZEMLJOPISNOG PODRIJETLA I OZNAKAMA IZVORNOSTI PROIZVODA I USLUGA

Članak 1.

U Zakonu o oznakama zemljopisnog podrijetla i oznakama izvornosti proizvoda i usluga (»Narodne novine«, br. 173/03., 186/03. i 76/07.) u članku 11. stavku 2. riječi: »upravnih akata« zamjenjuju se riječju: »rješenja«, a zadnja rečenica briše se.

Stavak 3. briše se.

U dosadašnjem stavku 4., koji postaje stavak 3., riječi: »upravnih akata« zamjenjuju se riječju: »rješenja«.

Članak 2.

U članku 27. stavku 2. riječi: »poziva ga na« zamjenjuju se riječima: »zaključkom mu nalaže«.

U stavku 3. riječ: »poziva« zamjenjuje se riječju: »zaključka«.

U stavku 4. riječ: »zaključak« zamjenjuje se riječju: »rješenje«.

Članak 3.

U članku 30. stavku 6. riječ: »zaključak« zamjenjuje se riječju: »rješenje«.

Članak 4.

U članku 31. stavak 3. mijenja se i glasi:

»(3) Ako podnositelj prijave u propisanom roku ne dostavi očitovanje na prigovor, Zavod će odbiti prijavu za upis oznake zemljopisnog podrijetla ili oznake izvornosti.«.

Članak 5.

U članku 32. stavku 2. riječi: »pozvati podnositelja« zamjenjuju se riječima: »zaključkom naložiti podnositelju«.

Članak 6.

U članku 44. stavku 1. dodaje se točka 4. koja glasi:

»4. da više nije osigurana sukladnost s uvjetima navedenim u specifikaciji.«.

Članak 7.

U članku 46.a riječ: »odluka« u odgovarajućem broju i padežu zamjenjuje se riječju: »rješenje« u odgovarajućem broju i padežu.

Članak 8.

Ministar nadležan za rad Zavoda, na prijedlog ravnatelja Zavoda, uskladit će Pravilnik iz članka 57. Zakona o oznakama zemljopisnog podrijetla i oznakama izvornosti proizvoda i usluga (»Narodne novine«, br. 173/03., 186/03. i 76/07.) s odredbama ovoga Zakona najkasnije u roku od dva mjeseca od dana stupanja na snagu ovoga Zakona.

Članak 9.

Ovaj Zakon stupa na snagu osmoga dana od dana objave u »Narodnim novinama«.

Klasa: 310-01/11-01/02

Zagreb, 15. travnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 49/2011-1103
## Zakon o izmjenama Zakona o državnim potporama

### NN 49/2011 (29.4.2011.), Zakon o izmjenama Zakona o državnim potporama

HRVATSKI SABOR

1105

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O DRŽAVNIM POTPORAMA

Proglašavam Zakon o izmjenama Zakona o državnim potporama, koji je Hrvatski sabor donio na sjednici 15. travnja 2011. godine.

Klasa: 011-01/11-01/71

Urbroj: 71-05-03/1-11-2

Zagreb, 20. travnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA ZAKONA O DRŽAVNIM POTPORAMA

Članak 1.

U Zakonu o državnim potporama (»Narodne novine«, br. 140/05.) članak 7. mijenja se i glasi:

»Na postupak odobravanja državnih potpora, nadzora provedbe državne potpore, odnosno povrata državne potpore koja je dodijeljena protivno propisima, primjenjuju se i odredbe Zakona o proračunu i Zakona o općem upravnom postupku.«

Članak 2.

U članku 9. stavku 3. riječi: »o tome Agencija donosi zaključak« zamjenjuju se riječima: »Agencija donosi rješenje o obustavi postupka«.

Članak 3.

U članku 13. stavku 5. u prvoj i drugoj rečenici riječ: »zaključak« zamjenjuje se riječju: »rješenje«.

Članak 4.

U članku 14. stavku 1. riječi: »zakonske zatezne kamate« zamjenjuju se riječima: »osnovne referentne stope, koja se određuje i objavljuje na temelju pravila o državnim potporama, uvećane za 100 baznih bodova«.

Članak 5.

U članku 15. stavku 3. riječi: »zakonskih zateznih kamata« zamjenjuju se riječima: »osnovne referentne stope, koja se određuje i objavljuje na temelju pravila o državnim potporama, uvećane za 100 baznih bodova«, a riječi: »koje teku« zamjenjuju se riječima: »koja teče«.

Članak 6.

U članku 20. stavku 1. riječi: »do 30. lipnja« brišu se, a riječi: »tekuće godine« zamjenjuju se riječima: »u tekućoj godini«.

Članak 7.

Ovaj Zakon stupa na snagu osmoga dana od dana objave u »Narodnim novinama«.

Klasa: 421-01/11-01/01

Zagreb, 15. travnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 49/2011-1105
## Zakon o izmjenama Zakona o arhitektonskim i inženjerskim poslovima i djelatnostima u prostornom uređenju i gradnji

### NN 49/2011 (29.4.2011.), Zakon o izmjenama Zakona o arhitektonskim i inženjerskim poslovima i djelatnostima u prostornom uređenju i gradnji

HRVATSKI SABOR

1106

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O ARHITEKTONSKIM I INŽENJERSKIM POSLOVIMA I DJELATNOSTIMA U PROSTORNOM UREĐENJU I GRADNJI

Proglašavam Zakon o izmjenama Zakona o arhitektonskim i inženjerskim poslovima i djelatnostima u prostornom uređenju i gradnji, koji je Hrvatski sabor donio na sjednici 15. travnja 2011. godine.

Klasa: 011-01/11-01/72

Urbroj: 71-05-03/1-11-2

Zagreb, 20. travnja 2011.

Predsjednik
Republike Hrvatske
prof. dr. sc. Ivo Josipović, v.r.

ZAKON

O IZMJENAMA ZAKONA O ARHITEKTONSKIM I INŽENJERSKIM POSLOVIMA I DJELATNOSTIMA U PROSTORNOM UREĐENJU I GRADNJI

Članak 1.

U Zakonu o arhitektonskim i inženjerskim poslovima i djelatnostima u prostornom uređenju i gradnji (»Narodne novine«, br. 152/08.) u članku 4. stavak 2. briše se.

Članak 2.

Članak 11. mijenja se i glasi:

»Protiv suglasnosti za započinjanje obavljanja stručnih poslova prostornog uređenja, odnosno rješenja kojim se odbija zahtjev za izdavanje te suglasnosti i rješenja kojim se oduzima ta suglasnost žalba nije dopuštena. Upravni spor pokrenut protiv navedene suglasnosti, odnosno rješenja je hitan.«.

Članak 3.

U članku 37. stavak 3. mijenja se i glasi:

»Protiv rješenja donesenog u povodu prigovora iz stavka 2. ovoga članka žalba nije dopuštena. Upravni spor pokrenut protiv ovoga rješenja je hitan.«.

Članak 4.

U članku 67. stavak 4. mijenja se i glasi:

»Odobrenje iz stavka 1. ovoga članka je upravni akt protiv kojeg žalba nije dopuštena. Upravni spor pokrenut protiv ovoga odobrenja je hitan.«.

Članak 5.

U članku 72. stavku 1. riječi: »u roku od 30 dana od dana uredno podnesene prijave« brišu se.

U stavku 2. riječi: »u roku iz stavka 1. ovoga članka« zamjenjuju se riječima: »u propisanom roku«.

Stavak 3. mijenja se i glasi:

»Protiv rješenja iz stavka 1. ovoga članka žalba nije dopuštena. Upravni spor pokrenut protiv ovoga rješenja je hitan.«.

Članak 6.

U članku 115. iza riječi: »dopuštena« umjesto zareza stavlja se točka, a riječi: »ali se može pokrenuti upravni spor« brišu se.

Članak 7.

Ovaj Zakon stupa na snagu osmoga dana od dana objave u »Narodnim novinama«.

Klasa: 350-01/11-01/01

Zagreb, 15. travnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 49/2011-1106
## Zakon o izmjenama Zakona o komunalnom gospodarstvu

### NN 49/2011 (29.4.2011.), Zakon o izmjenama Zakona o komunalnom gospodarstvu

HRVATSKI SABOR

1107

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O KOMUNALNOM GOSPODARSTVU

Proglašavam Zakon o izmjenama Zakona o komunalnom gospodarstvu, koji je Hrvatski sabor donio na sjednici 15. travnja 2011. godine.

Klasa: 011-01/11-01/73

Urbroj: 71-05-03/1-11-2

Zagreb, 20. travnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA ZAKONA O KOMUNALNOM GOSPODARSTVU

Članak 1.

U Zakonu o komunalnom gospodarstvu (»Narodne novine«, br. 36/95., 70/97., 128/99., 57/00., 129/00., 59/01., 26/03. – pročišćeni tekst, 82/04., 110/04. – Uredba, 178/04., 38/09., 79/09. i 153/09.) u članku 6. stavak 2. briše se.

Članak 2.

U članku 15. stavku 7. riječi: »već se može pokrenuti upravni spor« brišu se.

Članak 3.

U članku 18. stavak 2. briše se.

Članak 4.

U članku 23. stavak 6. briše se.

Članak 5.

U članku 32. stavak 6. briše se.

Članak 6.

U članku 40. stavku 4. riječi: »Zahtjev za pokretanje prekršajnog postupka« zamjenjuju se riječima: »Optužni prijedlog«.

U stavku 6. riječi: »Zahtjev za pokretanje prekršajnog postupka« zamjenjuju se riječima: »Optužni prijedlog«.

Članak 7.

Ovaj Zakon stupa na snagu osmoga dana od dana objave u »Narodnim novinama«.

Klasa: 363-02/11-01/01

Zagreb, 15. travnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 49/2011-1107
## RJEŠENJE O RAZRJEŠENJU RAVNATELJA AGENCIJE ZA UPRAVLJANJE DRŽAVNOM IMOVINOM

### NN 49/2011 (29.4.2011.), RJEŠENJE O RAZRJEŠENJU RAVNATELJA AGENCIJE ZA UPRAVLJANJE DRŽAVNOM IMOVINOM

VLADA REPUBLIKE HRVATSKE

1110

Na temelju članka 30. stavka 4. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004, 77/2009 i 145/2010) i članka 25. stavka 1. Zakona o upravljanju državnom imovinom (»Narodne novine« broj 145/2010), Vlada Republike Hrvatske je na sjednici održanoj 14. travnja 2011. godine donijela

RJEŠENJE

O RAZRJEŠENJU RAVNATELJA AGENCIJE ZA UPRAVLJANJE DRŽAVNOM IMOVINOM

Razrješuje se VEDRAN DUVNJAK dužnosti ravnatelja Agencije za upravljanje državnom imovinom.

Klasa: 080-02/11-02/64
Urbroj: 50304/2-11-01
Zagreb, 14. travnja 2011.

Predsjednica
Jadranka Kosor, dipl. iur., v. r.

Rješenje, NN 49/2011-1110
## RJEŠENJE O IMENOVANJU RAVNATELJICE AGENCIJE ZA UPRAVLJANJE DRŽAVNOM IMOVINOM

### NN 49/2011 (29.4.2011.), RJEŠENJE O IMENOVANJU RAVNATELJICE AGENCIJE ZA UPRAVLJANJE DRŽAVNOM IMOVINOM

VLADA REPUBLIKE HRVATSKE

1111

Na temelju članka 30. stavka 4. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004, 77/2009 i 145/2010) i članka 25. stavka 1. Zakona o upravljanju državnom imovinom (»Narodne novine« broj 145/2010), Vlada Republike Hrvatske je na sjednici održanoj 14. travnja 2011. godine donijela

RJEŠENJE

O IMENOVANJU RAVNATELJICE AGENCIJE ZA UPRAVLJANJE DRŽAVNOM IMOVINOM

Imenuje se IVA GALIĆ ravnateljicom Agencije za upravljanje državnom imovinom.

Klasa: 080-02/11-01/84
Urbroj: 50304/2-11-01
Zagreb, 14. travnja 2011.

Predsjednica
Jadranka Kosor, dipl. iur., v. r.

Rješenje, NN 49/2011-1111
## Zaključak Vlade Republike Hrvatske, klasa: 612-10/11-03/01, urbroj: 5030116-11-1 od 28. travnja 2011.

### NN 50/2011 (3.5.2011.), Zaključak Vlade Republike Hrvatske, klasa: 612-10/11-03/01, urbroj: 5030116-11-1 od 28. travnja 2011.

VLADA REPUBLIKE HRVATSKE

1117

Na temelju članka 30. stavka 3. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010), Vlada Republike Hrvatske je na sjednici održanoj 28. travnja 2011. godine donijela

ZAKLJUČAK

1. Zadužuju se središnja tijela državne uprave kao i druga tijela, te pravne osobe s javnim ovlastima, koji su nositelji izrade propisa i akata, da o propisu i aktu koji je u postupku donošenja, a sadrži propisane zaštićene isprave i obrasce, odnosno zaštićene službene obrasce i ostale službene obrasce, bez odlaganja o tome obavijeste Ministarstvo gospodarstva, rada i poduzetništva, a radi potrebe uvrštavanja isprava i službenih obrazaca u Popis isprava i službenih obrazaca.

2. Tijela iz točke 1. ovoga Zaključka dužna su uz obavijest priložiti i Nacrt prijedloga izmjena i/ili dopuna Popisa isprava i službenih obrazaca.

3. Zadužuju se tijela iz točke 1. ovoga Zaključka da po objavi u »Narodnim novinama« propise i akte koji sadrže propisane zaštićene isprave i obrasce, odnosno zaštićene službene obrasce i ostale službene obrasce, bez odlaganja dostave na znanje ovlašteniku Narodne novine d.d. iz Zagreba i Agenciji za komercijalnu djelatnost d.o.o. iz Zagreba, radi izrade cjenika i upućivanja Ministarstvu gospodarstva, rada i poduzetništva na suglasnost.

4. Zadužuje se Ministarstvo gospodarstva, rada i poduzetništva da, odmah po primitku obavijesti iz točke 1. i cjenika iz točke 3. ovoga Zaključka, utvrdi izmjene i/ili dopune Popisa isprava i službenih obrazaca, te ih objavi na svojim internetskim stranicama. Ministarstvo je dužno jednom godišnje, a najkasnije do 31. siječnja svake tekuće godine, podnijeti izvješće Vladi Republike Hrvatske o tekućem usklađivanju Popisa isprava i službenih obrazaca s novonastalim stanjem tijekom izvještajnog razdoblja i predložiti cjeloviti usklađeni Popis radi objave u »Narodnim novinama«.

5. Ovaj Zaključak će se objaviti u »Narodnim novinama«.

Klasa: 612-10/11-03/01
Urbroj: 5030116-11-1
Zagreb, 28. travnja 2011.

Predsjednica
Jadranka Kosor, dipl. iur., v. r.

Ostalo, NN 50/2011-1117
## Pravilnik o izmjeni Pravilnika o načinu obavljanja veterinarskih pregleda i kontrola živih životinja u prometu preko granice Republike Hrvatske

### NN 50/2011 (3.5.2011.), Pravilnik o izmjeni Pravilnika o načinu obavljanja veterinarskih pregleda i kontrola živih životinja u prometu preko granice Republike Hrvatske

MINISTARSTVO POLJOPRIVREDE, RIBARSTVA I RURALNOG RAZVOJA

1122

Na temelju članka 73. stavka 5. Zakona o veterinarstvu (»Narodne novine«, broj 41/07), ministar poljoprivrede, ribarstva i ruralnog razvoja donosi

PRAVILNIK

O IZMJENI PRAVILNIKA O NAČINU OBAVLJANJA VETERINARSKIH PREGLEDA I KONTROLA ŽIVIH ŽIVOTINJA U PROMETU PREKO GRANICE REPUBLIKE HRVATSKE

Članak 1.

U Pravilniku o načinu obavljanja veterinarskih pregleda i kontrola živih životinja u prometu preko granice Republike Hrvatske (»Narodne novine«, broj 154/08, 154/09 i 28/10) u Dodatku C točki 2. podtočka (c) mijenja se i glasi:

»(c) jednodnevna domaća perad i pernata divljač izvaljena iz jaja za rasplod podrijetlom iz trećih zemalja mora se držati najmanje tri tjedna od datuma valenja u valionicima ili najmanje tri tjedna u objektu (objektima) u koje je perad otpremljena nakon valenja.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/11-01/64

Urbroj: 525-11-2-0486/11-3

Zagreb, 13. travnja 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Pravilnik, NN 50/2011-1122
## Pravilnik o izmjenama i dopunama Pravilnika o postupku stručnog nadzora i nadzora pod stručnom kontrolom nad proizvodnjom poljoprivrednog reprodukcijskog materijala

### NN 50/2011 (3.5.2011.), Pravilnik o izmjenama i dopunama Pravilnika o postupku stručnog nadzora i nadzora pod stručnom kontrolom nad proizvodnjom poljoprivrednog reprodukcijskog materijala

MINISTARSTVO POLJOPRIVREDE, RIBARSTVA I RURALNOG RAZVOJA

1123

Na temelju članka 13. stavka 4., članka 14. stavka 5. i članka 39. stavka 6. Zakona o sjemenu, sadnom materijalu i priznavanju sorti poljoprivrednog bilja (»Narodne novine« broj 140/05, 35/08) ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O POSTUPKU STRUČNOG NADZORA I NADZORA POD STRUČNOM KONTROLOM NAD PROIZVODNJOM POLJOPRIVREDNOG REPRODUKCIJSKOG MATERIJALA

Članak 1.

U Pravilniku o postupku stručnog nadzora i nadzora pod stručnom kontrolom nad proizvodnjom poljoprivrednog reprodukcijskog materijala (»Narodne novine« broj 144/09) u članak 5. stavak 1. na kraju teksta dodaje se:

»Sastavni dio stručnog nadzora je također i provjera pogodnosti proizvodne površine za namjenu rasadničarske proizvodnje.«

Članak 2.

U dodatku III na kraju teksta dodaje se:

»Nakon najave proizvodnje iz ovog dodatka na proizvodnoj površini namijenjenoj za proizvodnju Zavod uzima uzorke tla i dostavlja ih Zavodu za zaštitu bilja na analizu na prisutnost nematoda zabranjenih Pravilnikom o stavljanju na tržište reprodukcijskog sadnog materijala i sadnica namijenjenih za proizvodnju voća i Pravilnikom o stavljanju na tržište materijala za vegetativno umnažanje loze.«

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/11-01/85

Urbroj: 525-02-1-0823/11-1

Zagreb, 21. travnja 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Pravilnik, NN 50/2011-1123
## Pravilnik o dopuni Pravilnika o standardima i normativima prava na zdravstvenu zaštitu iz obveznog zdravstvenog osiguranja

### NN 50/2011 (3.5.2011.), Pravilnik o dopuni Pravilnika o standardima i normativima prava na zdravstvenu zaštitu iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1125

Na osnovi članka 21. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10. i 139/10.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.) Upravno vijeće Hrvatskog zavoda za zdravstveno osiguranje na 20. sjednici održanoj 31. ožujka 2011. godine uz suglasnost ministra nadležnog za zdravstvo, a prema prethodno pribavljenom mišljenju nadležnih komora donijelo je

PRAVILNIK

O DOPUNI PRAVILNIKA O STANDARDIMA I NORMATIVIMA PRAVA NA ZDRAVSTVENU ZAŠTITU IZ OBVEZNOG ZDRAVSTVENOG OSIGURANJA

Članak 1.

U Pravilniku o standardima i normativima prava na zdravstvenu zaštitu iz obveznog zdravstvenog osiguranja (»Narodne novine« broj 43/10., 71/10., 78/10., 88/10. 1/11. i 6/11.) u tablici iz članka 19. stavka 1. u stupcu »Recepti« iza riječi »recepti« upisuje se oznaka »\*\*«

Ispod tablice upisuje se oznaka i tekst uz oznaku kako slijedi:

»\*\*10% od utvrđenog broja odnosi se na tiskanice osim za djelatnost pod rednim brojem 9.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/11-01/ 41

Urbroj: 338-01-01-11-1

Zagreb, 31. ožujka 2011.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Pravilnik, NN 50/2011-1125
## Odluka o izmjeni i dopuni Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 50/2011 (3.5.2011.), Odluka o izmjeni i dopuni Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1126

Na osnovi odredbi članka 68. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10. i 139/10.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.) Upravno vijeće Hrvatskog zavoda za zdravstveno osiguranje na 20. sjednici održanoj 31. ožujka 2011. godine uz suglasnost ministra nadležnog za zdravstvo, a prema prethodno pribavljenom mišljenju nadležnih komora donijelo je

ODLUKU

O IZMJENI I DOPUNI ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapaje ugovora o provođenju zdravstvene zaštite iz obveznog zdravstvenog osiguraja (»Narodne novine« broj 43/10., 71/10., 88/10., 124/10., 1/11., 6/11., 16/11. i 31/11.) u članku 28. iza stavka 4. dodaje ovi stavak 5. koji glasi:

»Prosječan iznos sredstva za ortopedska i druga pomagala po osiguranoj osobi za 2011. godinu iznosi:

|  |  |
| --- | --- |
| Dob osigurane osobe | Prosječna godišnja potrošnja za pomagala\* po osiguranoj osobi |
| 0-2 | 1,90 |
| 2-7 | 14,46 |
| 7-18 | 27,97 |
| 18-25 | 24,75 |
| 25-30 | 23,44 |
| 30-35 | 25,35 |
| 35-40 | 28,88 |
| 40-45 | 34,48 |
| 45-50 | 45,38 |
| 50-55 | 70,08 |
| 55-60 | 112,97 |
| 60-65 | 170,87 |
| 65-70 | 207,65 |
| > 70 | 372,47 |

\*odnosi se na pomagala iz nadležnosti izabranog doktora u sljedećim skupinama: pomagala kod šećerne bolesti, pomagala za probavni sustav, pomagala kod urinostome, pokrivala za rane i pomagala za inkontinenciju.“

Članak 2.

U članku 65. u Tablici 2.2. podaci pod šiframa SKZ08 i SKZ13 mijenjaju se i glase:

»

|  |  |  |  |  |  |
| --- | --- | --- | --- | --- | --- |
| SKZ08 | Pozitronska emisijska tomografija (PET) pomoću 18-florodeoksiglukoze (FDG) |  | 35308 |  | 7.990,00 |
| SKZ13 | PET/CT(4) |  | 35307 |  | 7.990,00 |

«.

Članak 3.

Ova Odluka stupa na snagu osmog dana od dana objave u »Narodnim novinama«.

Klasa: 025-04/11-01/40

Urbroj: 338-01-01-11-1

Zagreb, 31. ožujka 2011.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Odluka, NN 50/2011-1126
## Pravilnik o izmjeni Pravilnika o ovlastima i načinu rada ovlaštenih doktora i liječničkih povjerenstava Hrvatskog zavoda za zdravstveno osiguranje

### NN 50/2011 (3.5.2011.), Pravilnik o izmjeni Pravilnika o ovlastima i načinu rada ovlaštenih doktora i liječničkih povjerenstava Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1127

Na osnovi članka 33. stavka 3. i 111. stavka 2. Zakona o obveznom zdravstvenom osiguranju (»Narodne novine« broj 150/08., 94/09., 150/09., 71/10. i 139/10.), članka 26. točke 9. i 16. Statuta Hrvatskog zavoda za zdravstveno osiguranje (»Narodne novine« broj 18/09., 33/10.i 8/11.), Upravno vijeće Hrvatskog zavoda za zdravstveno osiguranje na 20. sjednici održanoj 31. ožujka 2011. godine uz suglasnost ministra nadležnog za zdravstvo, donijelo je

PRAVILNIK

O IZMJENI PRAVILNIKA O OVLASTIMA I NAČINU RADA OVLAŠTENIH DOKTORA I LIJEČNIČKIH POVJERENSTAVA HRVATSKOG ZAVODA ZA ZDRAVSTVENO OSIGURANJE

Članak 1.

U Pravilniku o ovlastima i načinu rada ovlaštenih doktora i liječničkih povjerenstava Hrvatskog zavoda za zdravstveno osiguranje (»Narodne novine« broj: 113/09., 126/09., 4/10., 88/10. i 1/11.) u članku 6. stavku 2. riječi: »dvije godine« zamjenjuju se riječima: »pet godina«, a riječ: »stomatologije« zamjenjuje se riječima: »dentalne medicine«.

Članak 2.

U članku 15. riječi: »skraćenom radnom vremenu« zamjenjuju se riječima. »polovici punog radnog vremena«.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/11-01/39

Urbroj: 338-01-01-11-1

Zagreb, 31. ožujka 2011.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Pravilnik, NN 50/2011-1127